Pous Johannes XII - Wikipedia
(Aangestuur vanaf Octavianus van Spoleto)
Octavianus van Spoleto
16 Desember 955
4 Desember 963
14 Mei 964
Johannes XII was die 130ste pous van die Rooms-Katolieke Kerk.
Pous Johannes XII is gebore as Octavianus van Spoleto in ongeveer 937 die seun van Alberic II, prins van Rome en Alda van Vienne. Op 16 Desember 955 volg hy Pous Agapetus II op en regeer tot hy afgeset word op 4 Desember 963. Hy word opgevolg deur Pous Leo VIII. Die naam ‘Johannes' beteken 'God is genadig'.
Pous Johannes XII was 'n skande, sowel sy verkiesing as sy gedrag na sy verkiesing. Hy het hom oorgegee aan wellus, sodanig dat die Lateraanse paleis as 'n bordeel beskryf is. Hy het die beskerming van koning Otto I van Duitsland nodig gehad om homself te handhaaf en as dank het hy Otto as keiser van die Heilige Romeinse Ryk gekroon op 2 Februarie 962. Otto het ook die Pouslike Staat aansienlik vergroot en versterk (deur die Diploma Ottonianum). Otto het Alberic II aangeval en Pous Johannes het agter sy rug gekonkel met die keiser in Konstantinopel. Keiser Otto was woedend en het Johannes laat afset en vervang met Pous Leo VIII op 4 Desember 963. Nadat Otto Rome verlaat het, het Johannes egter teruggekom en Leo laat afset op 26 Februarie 964 en vervang met Pous Benedictus V. Johannes sterf op 14 Mei 964 aan verwondinge wat hom toegedien is deur 'n man van een van sy minnaresse. Ander bronne onder andere Liutprand van Cremona beweer hy is dood as gevolg van 'n beroerte wat hy gekry het terwyl hy met een van sy minnaresse in die bed was.
↑ Kühner, Hans "Lexikon der Päpste" bls. 119
↑ Schreiber, Hermann. "Geschichte der Päpste"bls. 78 – 83
Catholic Encyclopedia (1913)/Pope John XII
Agapetus II Pous (Pontifex Maximus)
955 – 963 Opgevolg deur
Ontsluit van "https://af.wikipedia.org/w/index.php?title=Pous_Johannes_XII&oldid=1791568"
Geboortes in 937
Sterftes in 964
Die bladsy is laas op 8 September 2018 om 12:02 bygewerk.